NaiveNeuron/SloPal huggingface dataset:
Kollár, Boris, predseda NR SR (2023-01-31):
Prosím, prezentujme sa a hlasujeme. September. (Hlasovanie.) Prítomných 148 poslancov, za 92, proti 54, zdržali sa 2. Konštatujem, že Národná rada tento návrh schválila. Ďakujem za účasť a vyhlasujem 82. schôdzu za skončenú. A teraz zvolávam poslanecké grémium. (Reakcia z pléna.) Za pol hodinu. Áno, o pol hodinu zvolávame poslanecké grémium. (Reakcia z pléna.) Dobre, 18.00 h a dohodneme sa potom konsenzom, akým spôsobom a aké body zaradíme na ďalšiu schôdzu. (Rokovanie 82. schôdze NR SR sa skončilo o 17.24 hodine.)
Kollár, Jozef, poslanec NR SR (2015-05-20):
Ďakujem pekne za slovo. Veľmi ďakujem všetkým za faktické poznámky. Nemám priestor reagovať na každého z vás. Chápem predsedu klubu OĽaNO pána Vašečku s pedagogickou poznámkou, lebo sa to týkalo jeho dvoch poslancov, ale nech to pravidlo platí pre každého. Viete, kto má záujem, sedí, počúva, kto nemá, ide do bufetu a to by malo platiť, pán Vašečka, pre smerákov, aj pre pravičiarov, aj pre mňa, mňa ste počuli niekedy rušiť vystupujúceho? V živote ste ma nemohli počuť, že vyrušujem vystupujúceho. Ale rozumiem tomu, ako gazda, ktorý má nejaký klub, potrebujete ho chrániť, toto je v poriadku, na to sa nehnevám a spoluprácu našu do budúcna to v žiadnom prípade neovplyvní. No ale teraz k tomu, čo, Jožka Mikloška nebudem komentovať, amen, či čo to tam rozprával o tých omšiach, ale celkom to bolo milé a vtipné a ja ho mám preto a vždy ho budem mať rád ako človeka, ale to, čo hovorila kolegyňa zo SMER-u slečna, či pani Svetlana, pomôžte, (reakcia z pléna) Pavlovičová, ďakujem pekne, nepočujem vás často prehovoriť v tomto pléne, tak som si nezapamätal vaše priezvisko, ale všetko to, čo ste hovorili, ja vám len chcem pripomenúť, koľko rokov ste vy boli zodpovednou osobou za eurofondy na Prešovskej VÚC-ke? Dvanásť rokov, alebo osem, alebo koľko? Takže udivuje ma tá vaša poznámka, že za nečerpanie eurofondov, za korekcie nemôže vláda Slovenskej republiky, nemôže za to premiér Robert Fico, nemôžu za to šéfovia riadiacich orgánov, za to môžu príjemcovia. To sú tí malí sústružníci, čo chcú sústruh z eurofondov za 20-tis. eur? To nemyslíte vážne, čo ste povedali v tej svojej poznámke. Obzvlášť, ak ste niekoľko rokov mali na starosti eurofondy v Prešovskej VÚC-ke, tak túto poznámku ste nemohli celkom úprimne myslieť vážne. Skutočne je to tak a ste dáma, tak nechcem ísť do ďalších argumentov. Ďakujem pekne.
Bugár, Béla, podpredseda NR SR (2011-07-06):
Páni poslanci, pán poslanec Rafaj, pani poslankyňa! Nech sa páči.
Laurenčík, Milan, podpredseda NR SR (2021-09-21):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu. Do rozpravy som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa. Do rozpravy sa prihlásili dvaja páni poslanci, pán poslanec Habánik a pán poslanec Šudík. Predtým však požiadala o možnosť vystúpiť v rozprave pani spravodajkyňa, takže nech sa páči, máte slovo.
Pellegrini, Peter, podpredseda NR SR (2020-05-14):
Pán poslanec Linhart.
Paška, Pavol, predseda NR SR (2013-09-05):
Pán poslanec, v rokováku je napísané, že poslanec pri vystúpení voľne formuluje, opierajúc sa o písomné poznámky, je pravda, že mlčanie sme zatiaľ ako formu vystúpenia nezažili, ale, samozrejme, vy ste inovátor, ktorý vnáša do tohto ponurého parlamentného života veľa nového. Takže dozvieme sa niečo alebo nie?
Laurenčík, Milan, podpredseda NR SR (2022-06-23):
Poslednú faktickú poznámku má pán poslanec Tomáš Taraba.
Pellegrini, Peter, predseda NR SR (2016-02-11):
Pán poslanec pán navrhovateľ, môžete rozprávať, keď dostanete slovo, prosím, nevyrušujte sa tu navzájom. Pán poslanec Blanár vystúpi ako ďalší v rozprave. Nech sa páči.
Hort, Milan, podpredseda NR SR (2011-09-14):
Na vystúpenie pána ministra Lipšica sa prihlásili dvaja poslanci. Uzatváram možnosť prihlásiť sa s faktickou poznámkou. Prvým je pán poslanec Robert Kaliňák, pripraví sa pán Dušan Muňko. Nech sa páči pán poslanec, faktická poznámka.
M. Jureňa, poslanec: (2008-09-17):
Gestorský výbor nedostal do začatia rokovania o návrhu stanoviská poslancov Národnej rady a k predmetnému návrhu zákona zaujali výbory odporúčanie schváliť návrh s pozmeňujúcimi a doplňujúcimi návrhmi. Gestorský výbor na základe stanovísk výborov odporúča Národnej rade Slovenskej republiky schváliť návrh s pozmeňujúcimi a doplňujúcimi návrhmi. Zároveň výbor určil mňa za spoločného spravodajcu výborov a poveril ma predniesť spoločnú správu v Národnej rade. Ďakujem za slovo.
Dubovcová, Jana, poslankyňa NR SR (2010-08-10):
Nie, nežiada.
P. Paška, predseda NR SR: (2010-03-03):
(Hlasovanie.) 136 prítomných, 135 bolo za, 1 sa zdržal. Návrh sme pridelili výborom a určili sme gestorský výbor a lehoty na jeho prerokovanie. Ďakujem, pán poslanec. Pán poslanec Kovačócy uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Je to tlač 1411.
Hrnčiar, Andrej, podpredseda NR SR (2019-01-30):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil niekto. Pýtam sa, či sa chce, či chce niekto zaujať stanovisko. Nie je tomu tak, prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky s Protokolom, ktorým sa mení a dopĺňa Zmluva o Európskom informačnom systéme vozidiel a vodičských preukazov. Návrh vlády má parlamentnú tlač 1209 a spoločná správa výborov má tlač 1209a. Návrh vlády odôvodní ministerka vnútra Denisa Saková. Nech sa páči, pani ministerka, máte slovo. [Rokovanie o návrhu na vyslovenie súhlasu Národnej rady Slovenskej republiky s Protokolom, ktorým sa mení a dopĺňa Zmluva o Európskom informačnom systéme vozidiel a vodičských preukazov (EUCARIS) , tlač 1209.]
Lehotský, Tomáš, poslanec NR SR (2022-10-19):
Ja len jednu poznámku. Veľmi stručne, Peter, už keď si teda hovoril o tom, že sa nemá zavádzať, tak ty sám si použil taký prepočet, že teda ak bude mať firma 50 mil. ročne zisk, tak bude platiť mesačne 500-tisíc, hej. Nie je to úplne fér. Bavme sa, ak hovoríme o zisku 50 mil. ročne, tak sa bavme aj o dani 5 mil. ročne navyše. Aby to porovnanie úplne sedelo. Neporovnávajme rok pri zisku s daňou, odvodom za mesiac.
B. Bugár, podpredseda NR SR: (2006-02-02):
(Hlasovanie.) Prítomných je 140 poslancov, za 82, proti 36, zdržalo sa 22. Sme v treťom čítaní . Preto otváram rozpravu v rámci tretieho čítania. Pýtam sa, či sa hlási niekto do rozpravy. Nikto. Vyhlasujem rozpravu za skončenú. Pán spravodajca, záverečné hlasovanie.
Blanár, Juraj, podpredseda NR SR (2022-02-03):
Pán poslanec Kyselica, máte slovo, nech sa páči.
B. Bugár, podpredseda NR SR: (2005-03-16):
Budeme pokračovať druhým čítaním o vládnom návrhu zákona o vojnových hroboch (tlač 981). Prosím teraz ministra vnútra Slovenskej republiky Vladimíra Palka, aby návrh zákona odôvodnil.
Paška, Pavol, predseda NR SR (2013-06-19):
Pani poslankyňa Gabániová.
Laurenčík, Milan, podpredseda NR SR (2021-05-04):
Ďakujem, pán poslanec. Na vaše vystúpenie neevidujem žiadnu faktickú poznámku, preto vyhlasujem rozpravu za skončenú. Chce k rozprave zaujať stanovisko navrhovateľ? Nechce. Žiada si záverečné slovo pán spravodajca? Nie. Teda pristúpime k hlasovaniu. Prosím spoločného spravodajcu z výboru pre hospodárske záležitosti poslanca Petra Vonsa, aby hlasovanie uvádzal. (Hlasovanie o vládnom návrhu zákona o podpore ekologických vozidiel cestnej dopravy a o zmene a doplnení niektorých zákonov , tlač 373.)
P. Hrušovský, predseda NR SR: (2005-12-07):
M. Juščík, poslanec: Vážený kolega Šimko, som veľmi rád, že ste vyslovili to, čo ste vyslovili. Ste vyslovili sklamanie nad všetkým a vy s vašou históriou predošlou v celej politickej činnosti, som veľmi rád, že áno, vy ste potvrdili, že je to sklamanie. Spomenuli ste železnú lady Thatcherovú. Aj tá už veľakrát po svojom skončení vyslovila sklamanie nad tým, čo chcela a čo urobila. Tu mi ale predovšetkým, keď ste spomenuli aj biskupov Slovenska, vychádza jedno, že platí, že nie každá cesta sypaná kvetmi vedie do raja. Ďakujem.
Kuriak, Milan, poslanec NR SR (2021-06-23):
Ďakujem. Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania návrhu poslancov Národnej rady Slovenskej republiky Milana Vetráka, Petry Hajšelovej, Juraja Šeligu, Milana Laurenčíka a Romana Foltina o platových pomeroch niektorých ústavných činiteľov, tlač 518. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného návrhu zákona. Národná rada uznesením č. 728 zo 6. mája 2021 pridelila návrh poslancov týmto výborom Národnej rady Slovenskej republiky: Výboru Národnej rady pre financie a rozpočet, ústavnoprávnemu výboru. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory Národnej rady toto stanovisko. Odporúčanie pre Národnú radu návrh schváliť, výbor pre financie a rozpočet, ústavnoprávny výbor. Z uznesení výborov Národnej rady uvedených pod bodom III tejto správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov odporúča Národnej rade predmetný návrh zákona schváliť. Spoločná správa výborov bola schválená uznesením gestorského výboru č. 206 z 15. júna 2021. Týmto uznesením výbor poveril mňa ako spoločného spravodajcu, aby na schôdzi Národnej rady pri rokovaní o predmetnom návrhu zákona som predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som. Otvorte, prosím, rozpravu.
Laššáková, Jana, podpredsedníčka NR SR (2012-12-13):
Pán poslanec Fronc, nech sa páči.
Grendel, Gábor, podpredseda NR SR (2023-03-23):
Ďakujeme za odpoveď. Pán poslanec má doplňujúcu otázku, takže nech sa páči.
Sulík, Richard, predseda NR SR (2011-09-14):
Ďakujem. Otváram rozpravu. Do rozpravy som dostal jednu písomnú prihlášku od pána poslanca Pelegriniho. Pán poslanec Přidal, chcete vystúpiť ako prvý alebo ako druhý? Nech sa páči, máte slovo.
Heger, Eduard, poslanec NR SR (2019-06-24):
Ďakujem pekne. Ja teda určite sa pripájam k tomuto návrhu, pretože tak, ako keď to tu bolo predstavované, tak sme veľmi ostro proti tomu vystupovali z viacerých dôvodov. Jednak vedeli sme, že v tom čase to bol nástroj, ako vybrať z vrecák ľudí viac peňazí, zároveň to bolo trestanie práve tých zodpovedných. Bol to trest za zodpovedné správanie, pretože práve tí ľudia, ktorí sa poisťujú, sú tí zodpovední. A takisto bolo, bol povedaný výrok, že sa to nebude dotýkať existujúcich zmlúv, asi všetci ste zakúsili vytriezvenie z tohto výroku, pretože sa to dotýka, a my dostávame mnoho podnetov, dokonca samotné predpisy, kde bežiace zmluvy zrazu dostávajú daň z poistenia, a toto je proste niečo, čo je neospravedlniteľné. A o to viac, že vláda mala, už keby som si len zobral ten výber DPH, tam je taká veľká medzera, že akákoľvek efektivita, aj malá efektivita dokáže priniesť viacej peňazí ako to, čo prišlo z dani z poistenia. A myslím si, že toto by mala byť práve úloha vlády, doťahovať skrutky, kde sú úplne, kde sú úplne uvoľnené, ako je napr. medzera DPH, a zamerať sa na boj proti, ale skutočný boj proti daňovým podvodníkom a mohla mať omnoho viacej peňazí v rozpočte a nemusela takto trestať práve tých zodpovedných. Takže určite sa prikláňame k tomuto návrhu za, a aby bol, aby bola vlastne zrušená daň z poistenia. Ďakujem.
Nicholsonová, Lucia, podpredsedníčka NR SR (2016-06-15):
Prepáčte, pán minister. Chcem poprosiť všetkých pánov poslancov, ktorí mienia opustiť túto miestnosť, aby tak urobili čo najskôr a potichu. Nech sa páči.
Blaha, Ľuboš, poslanec NR SR (2022-04-28):
Ďakujem veľmi pekne, najmä kolegom z opozície, na jednoduchších (povedané so smiechom) kolegov z koalície reagovať nebudem, napokon pán Laurenčík sa takým spôsobom opustil ako podpredseda Národnej rady, že mám obavy, že si niekde v zákulisí evidentne hrkol. Ale takýmto spôsobom sa, preboha, v parlamente správať nemožno. Ja som presvedčený, že tu je veľmi vážna situácia, a reagujúc na slová pána Poláka, ja keď hovorím o čvarge, ja nehovorím o Rómoch, len preto, že sa pozerám smerom na klub OĽANO, ja hovorím o tejto strane. OĽANO sa správa jednoducho veľmi primitívne, agresívne, nemajú vzdelanie, nemajú morálku. Jeden po druhom. A toto nehovorím ja. To si myslia Slováci. 90 % Slovákov. Vášho dvorného šaša Matoviča nenávidí na Slovensku 88 % Slovákov podľa prieskumov. Ľudia vami pohŕdajú, ľudia vami pohŕdajú. Ale čudujete sa im? Seniorom ste zobrali všetko. Robotníkom ste zobrali minimálnu mzdu. Teraz ste zničili našu suverenitu a navláčite sem americké vojská a jediné, čo vás zaujímajú sú Ukrajinci a posielanie zbraní na Ukrajinu, aby tam mohli umierať ďalší ľudia. Toto ste vy, primitívi. A je našou povinnosťou povedať vám to, pretože vy dneska ohrozujete samotnú štátnosť, samotné fungovanie štátu. Vy ste si vyložili vládu ako nejakú mafiu, že vy si môžte dosadzovať ľudí, ako je Hamran, Lipšic, Mikulec, a tí tu budú robiť špinavú robotu a likvidovať opozíciu. Opakujem, toto je zlomový okamih slovenských dejín, pokiaľ vydáte Roberta Fica do väzby. Tu nejde o to, že či by mal byť, alebo nemal byť trestne stíhaný. Tu je o tom, že vy mu chcete zapchať ústa. Vy ho chcete hodiť do väzby, aby sa nemohol brániť voči vašim politickým útokom. Ste zbabelci. Ste nielen primitívi, ale aj zbabelci.
Gašpar, Tibor, podpredseda NR SR (2024-10-29):
Otváram všeobecnú rozpravu. Do rozpravy som dostal jednu písomnú prihlášku, a to za klub Progresívne Slovensko pán poslanec Dvořák, takže mu teraz odovzdávam slovo.
Kondrót, Maroš, poslanec NR SR (2012-11-07):
Ďakujem, pán predseda. V rozprave vystúpil pán poslanec Přidal, ktorý nepodal pozmeňujúci a doplňujúci návrh. Pán predseda, môžeme pristúpiť teda k hlasovaniu zo spoločnej správy. Dajte, prosím, hlasovať o bodoch 1 a 2 spoločne s odporúčaním schváliť.
Grendel, Gábor, poslanec NR SR (2023-12-13):
To sú vážne veci. (Reakcie z pléna.) Asi 856, ale kým pán minister obštruuje s nami, tak počkáme. (Smiech v sále. Reakcie z pléna.)
Laurenčík, Milan, podpredseda NR SR (2021-06-22):
Reagovať na faktické poznámky bude pán poslanec Tomáš Šudík, nech sa páči.
Bugár, Béla, podpredseda NR SR (2017-05-11):
Päť minút znovu.
Pellegrini, Peter, predseda NR SR (2023-11-21):
Ďakujem veľmi pekne. Dávam teraz slovo spravodajcovi, ktorého určil navrhnutý gestorský výbor pre sociálne veci, predsedovi tohto výboru pánovi poslancovi Jánovi Richterovi.
M. Hort, podpredseda NR SR: (2007-10-30):
O ospravedlnenie svojej neúčasti na dnešnom rokovacom dni písomne požiadali títo poslanci: pán poslanec Ferdinand Devínsky, ďalej Mikuláš Dzurinda, Stanislav Kahanec, Magda Košútová, Martin Pado, Rudolf Pučík a pán podpredseda Viliam Veteška. Na zahraničnej pracovnej ceste je poslanec Národnej rady Slovenskej republiky pán József Berényi. Pani poslankyne, páni poslanci, budeme pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov, ktorý sme dostali ako tlač 386. Vítam pani ministerku Vieru Tomanovú, ako i pani spravodajkyňu pani Janu Vaľovú a konštatujem, že sme ešte neskončili rozpravu tých, ktorí sa do rozpravy prihlásili písomne. Zostávajú štyria páni poslanci a slovo teraz dávam v rozprave pánu poslancovi Jánošovi. Nech sa páči.
Laššáková, Jana, podpredsedníčka NR SR (2012-11-28):
Na vystúpenie pána poslanca s faktickou poznámkou pán poslanec Nagy. Končím možnosť prihlásiť sa s faktickými poznámkami. Nech sa páči, pán poslanec.
Mazurek, Milan, poslanec NR SR (2018-11-27):
Pán poslanec Dostál, tiež som sa začínal báť, lebo som videl, že ste neboli prihlásený k návrhu zákona a bol som jednoducho vydesený, že čo sa s vami stalo? Lebo vy vystupujete ku všetkému vždy a všade, jednoducho vy ste najväčšia kapacita, akú tu kedy sme mali, to je jednoducho fakt, ale fakticky k vášmu vystúpeniu. Zase orgie antisemitizmu, nadávky, rasizmus, fašizmus, blá-blá-blá. Jeden jediný fakt ste nepovedali, nič, absolútne nič. To znamená, ja som tam prišiel, pripravil sa, povedal som bod po bode toto a toto nie je pravda, toto a toto síce pravda je, ale toto uznesenie nám to zakazuje hovoriť. Vy ste prišli – antisemitizmus. Veď keď nemám argumenty, tak dávam nálepky. To je presne vaša zbraň, zbraň liberálov. Jednoducho, jednoduchá vec ako zrušiť akúkoľvek diskusiu. To Dankove uznesenie hovorí o tom, že ak ľudia chcú prisudzovať židovskému národu ako celku zodpovednosť za nejaké činy jednotlivcov v minulosti, tak je to jednoducho antisemitizmus. A vy ste sa tak pýtali, že kto napríklad také niečo prisudzuje Slovákom. Bol to váš kamarát Miroslav Havran, ktorý, či Michal Havran, neviem presne už, ako sa volá, ktorý povedal, vaši starí otcovia, vaše staré mamy sú zodpovedné za vyvraždenie Židov. Nie jeho, vaše. To znamená, myslel tým nás, tým pádom sa jasne dištancoval od slovenského národa a všetko je v poriadku. On nie je žiadny antislovakista. Tu Danko neskáče meter dvadsať, aby ho mohol poslať do väzenia za to, čo urobil. Vy ste tak isto ticho. Všetko je v poriadku. Ale vy ste známy selektívny kritik, že na jednej strane dokážete kritizovať Rusov a vyhosťovať diplomatov a keď to robia Saudi, rozrežú novinára, tak ste ticho. Vy vnímate veci úplne selektívne, vy jednoducho nie ste zástanca spravodlivosti, ale určitej jasnej politickej línie bez ohľadu na to, čo ktorí konkrétni ľudia robia. Ak je to v nejakom súlade s vašou ideológiou, vtedy je to vždy v poriadku, ale ak ide o vraždenie alebo celej genocídy.
Pčolinský, Peter, doterajší podpredseda NR SR (2023-10-25):
Pán poslanec Marián Saloň.
Laššáková, Jana, podpredsedníčka NR SR (2015-09-29):
Pán poslanec Petrák, nech sa páči.
Zmajkovičová, Renáta, podpredsedníčka NR SR (2012-12-05):
Ďakujem, pani ministerka. Pán spravodajca, chcete zaujať stanovisko k rozprave? (Reakcia spravodajcu.) Nech sa páči.
Radošovský, Marián, poslanec NR SR (2015-11-26):
Ja len kratučko, ja chcem len povedať zopár vecí. Po prvé, mali sme tu už mimikry, ktoré sa týkali obmedzenia bilbordov, lebo tak ako máme my nie za znetvorenú, prepáčte za výraz, zasvinenú krajinu s bilbordami, tak takú nemá nikto. Po druhé, obsah bilbordov nemá kto jaksi strážiť, a keď, tak sú tie povinnosti alebo kompetencie alebo úlohy pre jednotlivé orgány, ktoré v tom majú byť činné, veľmi nejasné. V tomto prípade sa jedná o presne jednu konkrétnu reklamu, ktorá bola produktom známej firmy reklamnej a bola cielená pre jednu z najväčších firiem v strednej Európe pre výrobu alkoholu, ktorá sa týkala vlastne neetického smerovania na mladistvých. Tak poviem, na mladistvých, aby som sa nedopustil chyby. No a, čuduj sa svete, že odrazu sme zistili, že povinnou osobou je Štátna veterinárna a potravinová správa, lebo to je alkohol. No, zdá sa mi to teda za vlasy pritiahnuté. Na druhú stranu, aké majú oprávnenia a čo všetko môžu, alebo nemôžu? Jednoducho to sú veľmi hlúpe súvislosti, ak sa vlastne takýmto spôsobom štát vyzúva zo zodpovednosti pri výchove a ovplyvňovaní celej generácie. Takže preto aspoň pokus o takéto usmernenie a obmedzenie, aby mladiství vlastne nemali priamy kontakt, keď vyjdú zo škôl, s takouto reklamou. Ďakujem pekne.
Goga, Pavol, poslanec NR SR (2014-11-08):
Ďakujem za slovo, pán predseda. Pán predseda, presne ste vystihli, v čom je táto schôdza škandalózna. Tento pojem používa pán Lipšic veľmi často. Pán Lipšic totižto balkanizuje celú spoločnosť na Slovensku, a to je veľký problém a to je veľký škandál. Pán Lipšic chce zasahovať do spoločnosti aj tým, že podporuje a chce podporovať všetky aktivity, ktoré sa týkajú zasahovania do rodinného života našich vrcholných predstaviteľov, pána Pašku. Pán predseda, ukázala sa presne pravá tvár pána Lipšica. Klame a zavádza verejnosť. V politike nedokázal v podstate nič, len bol pri rozbití vlády, ktorá sa bála zodpovednosti vládnuť na Slovensku v čase krízy. A to je škandál, to je smutné. Toto pán Lipšic dokázal. A zároveň zasahovať do života rodín na dosiahnutie svojich cieľov. A preto podporujem to, aby sa vám pán Lipšic ospravedlnil. Pán predseda, pán Lipšic nebude nikdy lídrom pravice, a to je dobré posolstvo z tejto schôdze.
Zmajkovičová, Renáta, podpredsedníčka NR SR (2013-10-29):
Ďalší do rozpravy prihlásený, pán poslanec Hlina, nech sa páči.
B. Zala, poslanec: (2009-06-03):
Pokiaľ ide o pána kolegu Berényiho, kontext, v ktorom som to povedal, je úplne jasný aj zrejmý. Hovoril som o tom, že ak sa SMK alebo jej predseda nedištancuje od koncepcie politického maďarského národa v Karpatskej kotline, čo je narušenie a výzva na narušenie územnej integrity štátu, tak týmto spôsobom sa podieľa na narušovaní územnej integrity Slovenskej republiky. Ďakujem.
Pellegrini, Peter, predseda NR SR (2015-12-02):
Klobúk dole, pán spravodajca. (Potlesk, reakcie z pléna a smiech v sále.) Prezentujme sa a hlasujme. (Hlasovanie.) Prítomných 130 poslancov, za hlasovalo 49, proti bolo 9, zdržalo sa 72. Tento návrh sme neschválili. Teraz budeme hlasovať o návrhu poslancov, ktorí navrhujú, aby sa voľba kandidátov na sudcu Ústavného súdu (tlač 1855) a voľba kandidátov na člena disciplinárneho senátu (tlač 1856) vykonali tajným hlasovaním. Prosím, prezentujme sa a hlasujme. Hlasovaním odsúhlasíme, že tajné voľby prebehnú u oboch volieb, každé samostatne. (Hlasovanie o návrhu na voľbu kandidátov na sudcu Ústavného súdu Slovenskej republiky , tlač 1855; a o návrhu na voľbu kandidátov na člena disciplinárneho senátu , tlač 1856.) Takže najprv o tlači 1855, voľba kandidátov na sudcu Ústavného súdu. (Hlasovanie.) Prítomných 129 poslancov, za hlasovalo 81, proti bolo 26, zdržalo sa 21, nehlasoval 1 poslanec. Konštatujem, že sme schválili, že voľba sudcov Ústavného súdu prebehne, kandidátov na sudcov prebehne tajne. Teraz, prosím, hlasujme o návrhu poslancov, aby aj voľba kandidátov na člena disciplinárneho senátu prebehla tajným hlasovaním. (Hlasovanie.) Prítomných 126 poslancov, za hlasovalo 80, proti bolo 20, zdržalo sa 25, nehlasoval 1. Konštatujem, že aj tieto voľby vykonáme tajným hlasovaním. Pristúpime teraz k tajnému hlasovaniu, ktoré vykonáme na dvoch hlasovacích lístkoch. Chcem vám opätovne pripomenúť, pretože ani po štyroch rokoch nie každý poslanec je v stave správne vypísať a označiť hlasovací lístok. Samozrejme, rešpektujem, pokiaľ je to účel, tak je to v poriadku, ale častokrát pochybujem, že je to účel, a je to skôr nepozornosť, aby ste pri každom mene a priezvisku kandidáta označili alternatívu, za ktorú hlasujete „za“, „proti“, „zdržiavam sa“. Pri voľbe je platný ten hlasovací lístok, na ktorom je označená alternatíva „za“ najviac u dvoch kandidátoch. Poprosím všetkých overovateľov, aby sa ujali svojej funkcie. Súčasne ich prosím, aby hlasovali ako prví. Pristúpime k vykonaniu tajného hlasovania. Nech sa páči. U obidvoch volieb volíme dvoch kandidátov. Aj pri disciplinárnych senátoch, aj pri kandidátoch na sudcov Ústavného súdu. (Akt tajného hlasovania.) (Po akte tajného hlasovania.)
Laurenčík, Milan, podpredseda NR SR (2021-10-01):
Na vaše vystúpenie evidujem sedemnásť faktických poznámok, končím možnosť prihlásiť sa. Ako prvý vystúpi s faktickou poznámkou pán poslanec Jozef Pročko. Nech sa páči.
P. Hrušovský, predseda NR SR: (2004-12-10):
Páni poslanci, pani poslankyňa trvá na hlasovaní. Dávam na rozhodnutie pléna Národnej rady, či aj napriek stanovisku spoločného spravodajcu... (Reakcia z pléna.) Hlasujeme o námietke pani poslankyne. (Hlasovanie.) 136 prítomných, 64 za, 24 proti, 41 sa zdržalo, 7 nehlasovalo. Neschválili sme námietku. Máme odhlasované všetky pozmeňujúce návrhy. Pán spoločný spravodajca, odporúčate prerokovať...
P. Paška, predseda NR SR: (2009-04-29):
(Hlasovanie.) 130 prítomných, 53 za, 71 proti, 6 sa zdržalo. Tento návrh sme neschválili. Teraz budeme hlasovať o bodoch spoločnej správy a o návrhoch z rozpravy.
P. Paška, predseda NR SR: (2008-05-22):
Návrhy pani poslankyne Smolkovej sme schválili.
J. Ivančo, poslanec: (2007-09-14):
V prvom rade chcem oceniť vecný tón vášho vystúpenia, pani kolegyňa. Chcem oceniť aj to, že ste poukázali možno podľa vás na vecné nedostatky zákona, ale chcem zdôrazniť, že všetky tieto vaše pripomienky, myslím, že ich bolo 14 alebo viac, technického charakteru alebo technickolegislatívneho charakteru sa dajú podľa môjho skromného názoru odstrániť v druhom čítaní, ak by sme tento zákon posunuli do druhého čítania. Ešte pár poznámok k tomu konkrétnemu, čo ste tam uviedli. Týka sa to individuálneho vzdelávacieho programu. Samozrejme, individuálny vzdelávací program, tak ako je projektovaný v tomto zákone, nemá definíciu požiadaviek vzdelania toho, kto má robiť vzdelávacie programy individuálne, ale zase v § 10 ods. 8 je jasne napísané, že takýto žiak bude musieť robiť komisionálne skúšky na kmeňovej škole. A to, si myslím, dostatočne garantuje to, že žiak prejde istým stupňom vzdelania a bude musieť preukázať istý balík vedomostí na to, aby tento stupeň vzdelania dosiahol. Čo sa týka tu proklamovaného stanoviska ministerstva financií, akokoľvek by sme ho chceli hodnotiť, či už tento zákon teraz má alebo nemá dopady, som presvedčený, že ale aj každý ďalší zákon, aj ten, ktorý pripraví ministerstvo školstva potenciálne, bude mať podľa môjho názoru dopad na verejné financie. Ale potom takýto argument, že práve preto nie tento zákon... (Vystúpenie prerušené časomierou.)
Bugár, Béla, podpredseda NR SR (2017-10-11):
Nech sa páči, prezentujme sa a hlasujeme. (Hlasovanie.) Prítomných 135, za 77, proti 44, zdržalo sa 13, 1 nehlasoval. Skrátili sme lehotu, môžme pristúpiť k hlasovaniam. Nech sa páči.
V. Veteška, podpredseda NR SR: (2004-09-09):
Otváram rozpravu. Písomné prihlášky do rozpravy k tomuto bodu programu som nedostal. Pýtam sa, ústne kto sa chce prihlásiť do rozpravy? Nikto? Končím rozpravu, prerušujem rokovanie o tomto bode programu. Pokračujeme druhým čítaním o vládnom návrhu zákona, ktorým sa mení a dopĺňa zákon č. 136/2000 Z. z. o hnojivách . Vládny návrh zákona ste dostali pred prvým čítaním ako tlač 708, spoločnú správu máte ako tlač 708a. Prosím ministra pôdohospodárstva Slovenskej republiky Zsolta Simona, aby vládny návrh zákona odôvodnil.
M. Hort, podpredseda NR SR: (2008-12-03):
Teraz budeme pokračovať v prerušenej rozprave v druhom čítaní o vládnom návrhu zákona o cestnej premávke a o zmene a doplnení niektorých zákonov (tlač 782). Vítam podpredsedu vlády a ministra vnútra Slovenskej republiky pána Roberta Kaliňáka, ktorý bude zastupovať navrhovateľov, no a vítam taktiež spravodajcu Jána Richtera, ktorí už zaujali svoje miesta. Do rozpravy sa ústne prihlásili ešte poslanci pán Martin Pado a pán Jozef Šimko. Pán Martin Pado, nech sa páči, máte slovo v rozprave.
Jurinová, Erika, poslankyňa NR SR (2016-06-16):
Ďakujem kolegom za podporné stanoviská. Ľudská pamäť má naozaj takú vlastnosť, že po čase si začíname akoby pamätať a vychádza nám na povrch viac to dobré. Na to zlé ako keby sme a priori zabúdali, to sa ani neudialo. A práve z toho hľadiska je veľmi dôležité, aby sme to nedobré čo sa Slovenska týkalo, oživovali, pamätali, aby sme sa naozaj z toho dokázali poučiť v každom čase. Preto je dôležité, aby sme tento ústav držali naozaj v líniách, ktoré mu boli pri stavbe zákona, pri stavbe samotnej inštitúcie dané do vienka. A teda budeme veľmi zvedaví, aké ďalšie sledovanie Ústavu pamäti národa bude. Ďakujem.
Pellegrini, Peter, predseda NR SR (2015-03-17):
Prezentujme sa a hlasujme o tomto návrhu. (Hlasovanie.) Prítomných 138 poslancov, za hlasovalo 137, nehlasoval 1. Tento návrh sme schválili. Pridelili sme návrh tohto zákona výborom, určili gestorský výbor a príslušné lehoty výborom na jeho prerokovanie v druhom čítaní. Poprosím teraz pani poslankyňu Ľubicu Roškovú, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 140/2014 Z.. z. o nadobúdaní vlastníctva k poľnohospodárskemu pozemku, tlač 1401, bod 30 schváleného programu. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov , tlač 1401.)
Šipoš, Michal, poslanec NR SR (2024-09-13):
Ďakujem veľmi pekne, pán poslanec Grendel, za tvoje vystúpenie a aj keď je tu pomenej poslancov takto ráno v piatok, pracovný deň, ale myslím si, že minister Susko, ktorý tu dnes je a pamätám si ho ešte v časoch, keď bol opozičným poslancom, tak sa stále snažil dohovárať v tomto pléne, aby sme dodržiavali pravidlá, aby boli rešpektované práva opozície, aby platil rokovací poriadok, snažil sa byť za takého rozhodcu, stále čítal z rokovacieho poriadku, stále citoval zo zákonov, ako by to malo byť férové, spravodlivé, ako by sme mali byť féroví k opozícii, a dnes, keď majú tú moc, dnes, keď sú vo vládnej koalícii, absolútne nerešpektujú práva opozície, absolútne nerešpektujú dohody, ktoré boli po demokratických voľbách v septembri ´23, bolo jasne dohodnuté rozdelenie výborov, jasne dohodnuté, kto bude predsedať kontrolným výborom, výborom, ktoré patria opozícii za jednotlivé strany, boli to jednotliví poslanci, ktorí majú kontrolovať vládnu moc. Dnes sú pri moci a riadia sa heslom svojho bývalého kolegu, dnes už nebožtíka Pavla Pašku: vyhraj voľby, môžeš všetko . A je im to úplne ukradnuté, je im to úplne jedno. Ja aj napriek tomu ti ďakujem, Gábor Grendel, že si to povedal, aby to bolo zaznamenané, pretože raz títo páni možno budú v opozícii a som zvedavý, ako sa budú potom tváriť.
Hort, Milan, podpredseda NR SR (2011-02-02):
Ďakujem pekne. Dávam slovo teraz spravodajcovi pánovi poslancovi Stanislavovi Kubánkovi z výboru pre verejnú správu, aby nás oboznámil s úvodnou spravodajskou informáciou. Nech sa páči.
B. Bugár, poslanec: (2010-01-29):
Ja ale vyčítam niečo iné ministerstvu vnútra aj pánovi ministrovi a to je zavádzanie. Najprv sa hovorilo, že medzi batožiny sa vkladali vzorky, potom sa hovorilo o nejakom záhadnom prilepení, potom sa hovorilo, to citujem pána ministra, že bola vložená medzi popruhy. A nakoniec na výbore sám pán minister povedal a teraz ho budem citovať, že „bola zasunutá“. Kde? (Reakcia z pléna.) No, pán kolega, tak vám budem citovať z telefaxu letiska Popradu to, čo teraz vykrikujete, že po slovensky je to isté, no tak teraz to preložte do iného jazyka, kde vyslovene v telefaxe je napísané, že „vzorka je v zadnej časti čierneho batohu“. No tak z toho vyplýva, že najväčším problémom je zavádzanie, zavádzanie verejnosti a zavádzanie všetkých tých, ktorí sa o tento prípad zaujímali. Toto vám vyčítame, nič iné.
Antal, Peter, poslanec NR SR (2019-11-27):
Ospravedlňujem sa za malé zdržanie, ale bolo nedorozumenie. Čiže prečítam ešte raz. Pozmeňujúci a doplňujúci návrh podala pani poslankyňa Zemanová a pán poslanec Kondrót. Pán poslanec Kondrót žiadal vyňať na osobitné hlasovanie bod 43 zo spoločnej správy a pani poslankyňa Zemanová žiadala vyňať na osobitné hlasovanie bod 3 pozmeňujúceho návrhu. Keďže boli včera v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Bugár, Béla, podpredseda NR SR (2017-11-29):
Prezentujme sa a hlasujeme. (Hlasovanie.) Prítomných 141, za 81, proti 21, zdržalo sa 39 poslancov. Aj bod 58 sme schválili.
Pado, Martin, poslanec NR SR (2011-02-11):
Ďakujem veľmi pekne za slovo, pán predsedajúci. Pán poslanec Madej, keby koalícia nefungovala, tak by ste nestáli pred týmito mikrofónmi. Pán tieňový minister, demokratický minister, keby tu nebola demokracia vyjadrovania, tak by ste tie svoje nezmysly nemohli ani dokončiť. Keby nebola demokracia... (Reakcia z pléna.) Ale tak na vás sa to nevzťahuje, vy hovoríte až veľa. A, pán tieňový minister, k osloveniu „dámy a páni“ by ste mali pridať ešte oslovenie „vážení diváci RTVS“, pretože vaše vystúpenie pre legislatívny proces alebo čistotu novely, ktorú kritizujete, nemá nijaký význam, alebo keď, tak má len pseudovýznam. A jediný význam je pre divákov a pre vašich voličov. A len tak na záver, pán poslanec... (Reakcia z pléna.) Pán poslanec, nepáči sa vám, že pani ministerka stojí pred kamerou s pani premiérkou Radičovou, no ale musíte priznať, že im to sluší určite viac, ako keď vy sa promenádujete pred kamerami s pánom Ficom. To iste uznáte. (Potlesk.)
Chmel, Rudolf, podpredseda vlády SR pre ľudské práva a menšiny (2011-07-07):
Ďakujem, pán predsedajúci. Vážený pán poslanec, v súčasnom období prebiehajú dodávky múky a cestovín do skladov dvoch charitatívnych organizácií, Potravinovej banky Slovenska a Služby božieho milosrdenstva. Program sa reálne začal 15. mája 2011 po ukončení verejného obstarávania na výber obstarávateľa múky a cestovín pre charitatívne organizácie. Potravinová banka Slovenska rozdala múku a cestoviny v stošesťdesiatich štyroch zariadeniach, z toho osemdesiatim deviatim domovom dôchodcov, zariadeniam pre seniorov, domovom sociálnych služieb a sedemdesiatim piatim zariadeniam detských domovov. Potravinová banka Slovenska rozdala múku a cestoviny v rámci potravinovej pomoci približne osemnástim tisícom ľuďom. Služby božieho milosrdenstva do dnešného dňa rozdali v rámci potravinovej pomoci múku a cestoviny asi štyritisícsto ľuďom. Potravinová pomoc bola zatiaľ poskytnutá celkove teda pre približne dvadsaťdvatisícsto ľudí. Záujem ľudí o túto pomoc sa aj napriek prvotným obavám zvyšuje. Keďže ide o nový program, ktorý Slovenská republika uplatňuje prvýkrát, vyskytujú sa prirodzene aj problematické okolnosti, ktoré majú za následok postupné rozbiehanie programu. Jednou z hlavných príčin je nedostatok skladovacích kapacít charitatívnych organizácií, ako aj obava starostov, že budú mať zvýšené administratívne náklady. Ministerstvo pôdohospodárstva a rozvoja vidieka Slovenskej republiky pri zahájení programu poskytlo všetky potrebné informácie, napríklad proces administrácie, kontakty na obe charitatívne organizácie a tak ďalej, prostredníctvom web stránky Pôdohospodárskej platobnej agentúry, ale aj priamo listom na starostov obcí a primátorov miest. Aj v súčasnej dobe prebieha priama intenzívna komunikácia so starostami obcí, ktorí majú záujem zapojiť sa do tohto programu. Z dôvodu nedostatku skladovacích kapacít evidujeme 24 okresov, v ktorých dosiaľ neprebehla distribúcia potravinovej pomoci, napríklad Malacky, Senec, Šaľa, Myjava, Nové mesto nad Váhom, Trenčín, Ilava, Púchov, Považská Bystrica, Bytča, Čadca, Kysucké Nové Mesto, Žilina, Dolný Kubín, Námestovo, Martin, Turčianske Teplice, Banská Bystrica, Zvolen, Banská Štiavnica, Zlaté Moravce, Brezno, Poltár, Rožňava. Keďže distribúcia potravín môže prebiehať aj v budúcom roku, veríme, že problém s nedostatkom skladovacích kapacít sa odstráni, nakoľko možno vyhovujúce sklady dodatočne schváliť platobnou agentúrou. Ďakujem za pozornosť, pán predsedajúci.
Sabo, Michal, poslanec NR SR (2024-01-24):
Ďakujem veľmi pekne. Pán kolega, počas vášho príspevku som si spomenul na jeden prípad, ktorý sme u nás v Petržalke aj na samospráve riešili v novembri 2023, ono bolo okolo toho dosť veľké mediálne haló, pretože vtedy aj bratislavská krajská kriminálka to dosť výrazne publikovala a dávala tam takú kontrolku cez sociálne médiá, pretože vyšetrovala obrovitánsky podvod, keď 73-ročná seniorka z Petržalky naletela podvodníkovi, ktorý sa vydával za priateľa jej netere, tento volal tejto seniorke s tým, že jej neter je v nejakej veľkej, ťažkej situácii, že potrebuje peniaze urýchlene, že čo najviac požičať. No a tak táto dôchodkyňa prišla bez mála o 276-tisíc euro, o takmer celoživotné úspory. Ešte raz, hej? Slovom dvestosedemdesiatšesťtisíc eur, a toto nie je ojedinelý prípad, veď to sledujeme v médiách pravidelne, že takéto organizované skupiny šmejdov tu operujú, veď o nich vieme. Toľko prípadov bolo už medializovaných, a mne akože popravde aj srdce trhá, keď si to čítam, lebo ono v podstate v konečnom dôsledku vždy na sociálnych médiách je z toho akože kategória, že kuriozita, a pritom my by sme mali naozaj reálne aj na základe týchto prípadov rozprávať, že a aj si to pripustiť, že ako spoločnosť tu jednoducho máme jeden kapitálny problém so zanedbanou digitálnou mediálnou výchovou, a šmejdi to zneužívajú. Aj politickí šmejdi to zneužívajú, nebudem menovať. A tak tento prípad, ktorý som spomínal, tiež spadá do značnej škody do 350-tisíc eur, a ak teraz tomu zlodejovi hrozí 3 až 10 nepodmienečne, tak teraz by to bolo domáce väzenie a finančný trest. Akože ako to chce táto koalícia vysvetliť seniorom a seniorkám, že táto novela trestných kódexov je vlastne v ich prospech a že Robertovi Ficovi naozaj úprimne záleží na blahobyte a dobre seniorov a senioriek. Ako na základe tohto, ako?
Karahuta, Jaroslav, poslanec NR SR (2020-04-29):
Pán minister, oceňujem vaše vystúpenie, bolo ozaj od srdca, nebolo to napísané, nebolo to umelé, bolo to prirodzené, tak ako vy dokážete rozprávať. Ja som veľmi rád, že potravinová sebestačnosť sa prvýkrát v histórii dostala medzi hlavné priority vlády Slovenskej republiky a nie je iba hluchým politickým výkrikom, ako to bolo posledné roky. Všetci si spomíname, aké boli predtým tie programové vyhlásenia vlády, pred voľbami začalo sa rozprávať o sebestačnosti, po voľbách sa skončilo. Ja osobne jednak ako spoluautor za hnutie SME RODINA programového vyhlásenia vlády v časti pôdohospodárstvo, ale ako človek, ktorý trošku cíti ináč ako iní ľudia, podporím toto programové vyhlásenie vlády, pretože prvýkrát za 30 rokov sa otáča kormidlo pôdohospodárstva smerom k ľuďom, smerom k rozvoju vidieka, smerom k tomu, aby sme mali na Slovensku dostatok zdravých slovenských potravín. Treba povedať aj na margo názorov, ktoré po Slovensku kolujú, že úpadok slovenského poľnohospodárstva nie je tak, ako to mnohí zneužívali a dodnes zneužívajú, že bola spôsobená vplyvom nášho členstva v Európskej únii; je to absolútny nezmysel a demagógia, pretože ostatné štáty sú v tej istej únii. Náš úpadok, čo je najhoršie, bol spôsobený, bol riadený, bol spôsobený ľuďmi, ktorí povýšili záujem jednotlivca nad záujem spoločnosti. Netreba to rozoberať, posledné dni to jasne potvrdili. Nemôžme, nemôžme ďalej fungovať v štáte a hrať sa na producentov potravín, keď 93 % dotácií poberá 20 % veľkých podnikateľov a malí nie preto majú neupratané, nie preto neprodukujú, že by nechceli, oni totiž nedostanú ani jeden cent podpory, maximálne priame platby na tých pár hektárov. Preto som za to programové vyhlásenie vlády a verím, že po desiatich rokoch Slovensko bude... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-12-17):
Pán poslanec Uhliarik.
P. Frešo, poslanec: (2007-06-28):
Ďalej, hovoriť, že v sociálnej neistote musíme držať ľudí v 2. pilieri len kvôli tomu, že je problém so súčasnými dôchodcami, tiež považujem za odbornú nespôsobilosť, lebo očakávam, že minister slovenskej vlády bude navrhovať riešenia, nota bene, minister sociálnych vecí, ktoré ľuďom budú dávať sociálne istoty, a nie ich ďalej zneisťovať. A k tej časti, kde ste hovorili o participačných mechanizmoch, ktoré neboli dohodnuté pri predošlom Zákonníku práce, no, pri podpise dohody sociálnych partnerov bolo dohodnuté, že si to dohodnú odborári so zamestnávateľmi zvlášť. Ale to jadro sa vám nepodarilo vyvrátiť, to znamená, vy ste nemali žiadnu dohodu sociálnych partnerov pri predkladaní Zákonníka práce. A ešte mi pripadá naozaj, a znova použijem ten výraz, odborne nespôsobilé, keď hovoríte, že celá dohoda nevyšla preto, lebo sa zamestnávatelia málo snažili. Myslím si, že ten, kto sa málo snaží, bolo vaše ministerstvo. Ďakujem pekne.
Bugár, Béla, podpredseda NR SR (2018-06-18):
Prerušujem rokovanie o tomto bode programu. Teraz by sme mali pokračovať zlúčenou rozpravou o bodoch 50, 51 a 77. Nemám tu k bodu 50 ani pána poslanca Klusa, ani pána poslanca Laurenčíka, k 51 to isté a, samozrejme, pán Matovič by mal 77 predložiť. Bohužiaľ, tým pádom presúvam tieto tri body na koniec schôdze. A teraz by sme mali pokračovať návrhom poslancov Národnej rady Slovenskej republiky Jany Kiššovej, Eugena Jurzycu, Jozefa Rajtára a Ľubomíra Galka na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov (tlač 1033). Pán poslanec Jurzyca, samozrejme, ako jeden z navrhovateľov môžte uviesť návrh zákona.
Paška, Pavol, predseda NR SR (2013-05-14):
Pán predseda výboru Huba.
Ďuriš Nicholsonová, Lucia, podpredsedníčka NR SR (2017-03-28):
Pani poslankyňa Grausová.
B. Bugár, podpredseda NR SR: (2003-12-03):
(Hlasovanie.) Prítomných 130 poslancov, za návrh hlasovalo 127, hlasovania sa zdržali 3. Konštatujem, že aj body 2 a 5 zo spoločnej správy sme schválili. Nech sa páči.
Laššáková, Jana, podpredsedníčka NR SR (2014-11-09):
S reakciou pán predseda Národnej rady Paška, nech sa páči.
Viskupič, Jozef, poslanec NR SR (2014-11-10):
Čiže sa dozvedáme, že ani cent, ani cent. Ani cent je nakoniec 25 mil. centov, respektíve štvrť milióna eur. A týmto pádom si myslím, že by naozaj premiér mohol opustiť priestory, kde sa robia tlačovky, a prísť sem a teda nám povedať, čo tým myslel, že doteraz z hľadiska tejto kauzy sme neprišli ani o jeden cent. Myslím si, že ľuďom bolo cez a prostredníctvom tejto tlačovky naklamané dosť, pretože štvrť milióna eur nie je malý peniaz, v krvácajúcom zdravotníctve je to zásadný peniaz. A ten druhý moment, že zmluva je zverejnená, zmluva je platná a k vyplateniu, pravdepodobne, ak nepríde k dohode, je ešte obludnejší, pretože to priamo odkrýva, a to, akým spôsobom sa možno tento vysúťažený tender urobil, pretože ak má tá firma naozaj nadštandardné vzťahy, tak celý čas, celý čas všetci, ktorí kritizovali a hovorili o obludnom systéme korupčného prepojenia, mali proste pravdu. Ja už neviem, aké iné čísla vás presvedčia o tom, že je obrovským prešľapom to, že sa niekto vydal cez personálne nominácie typu reper Ego spravovať jednu nemocnicu v piešťanskom okrese. Ďakujem.
Hrnčiar, Andrej, podpredseda NR SR (2016-04-21):
S reakciou na faktické poznámky pán poslanec Baránik.
Sulík, Richard, predseda NR SR (2010-11-03):
Pani poslankyňa Gibalová, nech sa páči.
Procházka, Radoslav, poslanec NR SR (2011-10-21):
Ďakujem. Ja práve preto, že poslanci až teraz dostali do ruky spoločnú správu, tak dve vety na vysvetlenie tretieho bodu, ktorý bude vyňatý na osobitné hlasovanie. Účelom toho pozmeňovacieho návrhu je to, aby sme z hlavy štátu. (Prerušenie vystúpenia predsedajúcim.)
P. Paška, predseda NR SR: (2009-02-17):
(Hlasovanie.) 137 prítomných, 111 za, 8 proti, 16 sa zdržalo, 2 nehlasovali. Konštatujem, že sme schválili vládny návrh novely zákona č. 377/2004 Z. z. o ochrane nefajčiarov . Pán poslanec Madej teraz uvedie hlasovanie o návrhu uznesenia k návrhu na vyslovenie súhlasu Národnej rady Slovenskej republiky s Európskou sociálnou chartou (revidovanou) Rady Európy z roku 1996. Je to tlač 868.
B. Bugár, podpredseda NR SR: (2004-06-23):
(Hlasovanie.) Prítomných 106 poslancov, za návrh 84, proti 1, zdržalo sa 19 poslancov, 2 nehlasovali. Konštatujem, že toto uznesenie sme schválili. Pristúpime k hlasovaniu o návrhu správy o hospodárení s fondmi a účtovná závierka Všeobecnej zdravotnej poisťovne za rok 2003, tlač 678. Pán poslanec Biroš, nech sa páči. Dávam vám slovo a zároveň si zoberte aj hlasovaciu kartu, pán poslanec. P. Biroš, poslanec: Vážený pán predsedajúci, predovšetkým sa ospravedlňujem za malé meškanie. Dovoľte, aby som predložil návrh uznesenia Národnej rady Slovenskej republiky k návrhu správy o hospodárení s fondmi a o účtovnej uzávierke Všeobecnej zdravotnej poisťovne za rok 2003. Národná rada Slovenskej republiky konštatuje, že návrh správy o hospodárení s fondmi a účtovná závierka Všeobecnej zdravotnej poisťovne za rok 2003 bol predložený v súlade s § 42 ods. 7 a § 49 ods. 3 zákona Národnej rady...
Pellegrini, Peter, predseda NR SR (2015-09-29):
Pán poslanec Mamojka.
Figeľ, Ján, podpredseda NR SR (2012-06-27):
Ďakujem pekne. Pán poslanec Osuský.
Šeliga, Juraj, podpredseda NR SR (2020-11-26):
Na vaše vystúpenie – piati páni poslanci. Ako prvá, pani poslankyňa Mierna, nech sa páči.
Pčolinský, Peter, podpredseda NR SR (2023-02-01):
Ďakujem pekne. Zároveň potvrdzujem, že dnes o sedemnástej hlasovanie bude. Teraz bude nasledovať prvé čítanie o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1351, návrh na jeho pridelenie na prerokovanie výborom je v rozhodnutí č. 1420. Prosím teraz dočasne povereného ministra obrany Slovenskej republiky Jaroslava Naďa, aby vládny návrh zákona uviedol. Nech sa páči, pán minister, máte slovo.
Kotleba, Marian, poslanec NR SR (2020-07-10):
Pán kolega Pčolinský, ja som vás celkom nepochopil. Vy ste to tu rozprávali, ako keby niekto z nás obhajoval ten elektronický alebo internetový hazard, tie hry, tie internetové kasína, ale veď to tak vôbec nie je. My práve celý čas hovoríme, že poďme to komplexne riešiť, poďme to úplne eliminovať, poďme to úplne likvidovať. A vôbec sa nemusíte nejakým spôsobom rozčuľovať nad tým, že ale elektronické kasína a stávkové kancelárie nikoho nezaujímajú. Lebo nás teda veľmi zaujímajú. A ideálny stav by bol taký, aby ten hazard teda na Slovensku bol čo najmenší, keď teda sa tu vy zhodujete ako predstavitelia vládnej koalície, že sa to nedá úplne eliminovať, tak poviem naschvál čo najmenší. Ale to neznamená, že máme byť ticho a máme tlieskať tomuto návrhu zákona, aký je dokonalý, keď dokonalý nie je. Je naozaj len veľmi čiastkový, aj to len veľmi jemne v tej časti, ktorú chce riešiť, tak veľmi jemne. A to my kritizujeme, že už keď ste sa do tohto pustili, tak ste to mohli spraviť proste nejako tvrdšie, nejako výraznejšie, nejako tak, aby tie mestá a obce si mohli povedať, vďaka poslancom v Národnej rade, ja neviem, od 1. januára 2021 jednoducho vieme, že nebudú žiadne nové hazardné prevádzky a tie, ktoré tie licencie ešte majú, tak tie budú postupne končiť, končiť, končiť. Aj keď ja si myslím, že aj to ukončenie činnosti sa dá z pozície Národnej rady urýchliť. Takže neberte to tak, že my nie sme proti tým iným formám. My sme proti všetkým formám. My len vytýkame tomuto návrhu, že je príliš všeobecný, že je jednoducho taký opatrnícky, keď to tak poviem, a že mohol viacej ťať do živého.
K. Sárközy, poslankyňa: (2008-02-13):
V apríli roku 2006 bola predložená veľká novela tohto zákona. Už som spomenula, že to bolo prijaté naprieč politického spektra, ktoré politické strany boli vtedy v Národnej rade. Podpísali tento zákon z každej strany dvaja, predseda klubu a jeden poslanec, väčšinou ten, kto bol v sociálnom výbore. Za stranu SMER to podpísal pán poslanec Číž ako predseda poslaneckého klubu a pani poslankyňa Angyalová. Kto hlasoval za tento zákon. SMER. Čítam len tých poslancov, ktorí sú aj teraz poslancami Národnej rady: pán poslanec Burian, Jarjabek, Madej, Gabániová, Zala, Číž, Kondrót, Varga, Zmajkovičová, Laššáková, Paška. A tí, ktorí sú dnes vo vláde: pán minister Vážny, pán premiér Fico, pán podpredseda Čaplovič, pán minister Kaliňák. To boli za stranu SMER. A z Hnutia za demokratické Slovensko hlasovali za to páni poslanci Urbáni, Cabaj, Veteška a pani poslankyňa Tóthová. Tak sa pýtam, že aj poslanci, ktorí za to hlasovali a ktorí aj teraz sedia v Národnej rade za stranu SMER alebo za HZDS robili vtedy zákony také, pod ktoré sa podpisovali, ešte raz zdôrazňujem, boli tam podpísaní zo strany SMER pán poslanec Číž a pani poslankyňa Angyalová. Oni vtedy tiež mysleli, že tu bude potopa a vydrží to len do volieb roku 2006? Ďakujem pekne. (Potlesk.)
Ježík, Jozef, poslanec NR SR (2024-04-24):
Pán predsedajúci, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v prvom čítaní.
Blanár, Juraj, podpredseda NR SR (2021-07-02):
Nech sa páči, prezentujte sa a hlasujte o návrhu pána spravodajcu. (Hlasovanie.) Prítomných 89 poslancov, za nehlasoval nik, proti bolo 85 poslancov, zdržali sa 4, hlasovali všetci. Nech sa páči, môžete... Konštatujem, že sme neschválili tieto body, ktoré boli vyňaté na samostatné hlasovanie. Môžete uviesť ďalšie, pán spravodajca.